stanford-oval/wikipedia huggingface dataset:
ועתה, הנוסע

| --- | --- |

כרזת הסרט
 בימוי:  ארווין ראפר 
 הופק בידי:  האל ואליס 
 תסריט:  קייסי רובינסון 
 עריכה:  וורן לאו 
 שחקנים ראשיים:  בטי דייוויס   פאול הנרייד   קלוד ריינס   גלדיס קופר
 מוזיקה:  מקס שטיינר 
 צילום:  סול פוליטו 
 מדינה:  ארצות הברית 
 חברת הפקה:  האחים וורנר, Warner Bros. Pictures 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  22 באוקטובר 1942
 משך הקרנה:  117 דק' 
 שפת הסרט:  אנגלית 
 סוגה:  סרט דרמה, סרט רומנטי, סרט המבוסס על יצירה ספרותית 
 מקום התרחשות:  ריו דה ז'ניירו 
 פרסים:  פרס אוסקר לפסקול דרמטי או קומדי מקורי הטוב ביותר (מקס שטיינר) 
 דף הסרט ב־IMDb
 
ועתה, הנוסע (באנגלית: Now, Voyager) הוא סרט דרמה אמריקאי בבימויו של ארווין ראפר משנת 1942. תסריט הסרט נכתב על ידי קייסי רובינסון והוא מבוסס על ספר בעל שם זהה של אוליב האגיס פראוטי משנת 1941. בסרט משחקים בטי דייוויס, פאול הנרייד, קלוד ריינס וגלדיס קופר. שם הסרט הובא מהפואמה "The Untold Want" של וולט ויטמן.
בשנת 2007, ארכיב הסרטים הלאומי של ארצות הברית בחר בסרט לשימור בידי ספריית הקונגרס בשל היותו "חשוב תרבותית, היסטורית או אסתטית". הסרט דורג על ידי מכון הסרטים האמריקאי ברשימת "מאה שנים... מאה תשוקות" במקום ה-23.
עלילה

שארלוט וייל (בטי דייוויס) היא רווקה זקנה המתגוררת עם אמהּ, וונדיל וייל (גלדיס קופר), המשתייכת לשושלת של משפחה מכובדת מבוסטון. וונדיל מתייחסת בחומרה לבתהּ והדבר מביא את שרלוט לסף התמוטטות עצבים. בעקבות כך גיסתה של שרלוט, ליסה (אילקה צ'ייס), מפגישה אותה עם הפסיכיאטר ד"ר ג'אקוויב (קלוד ריינס) במטרה לעזור לה. הוא ממליץ לשרלוט לשהות לזמן מה בסנטוריום.
בסנטוריום, רחוק מאמה, שארלוט מחלימה ומשתנית ללא היכר. היא מחליטה בעצת ליסה לשוב הביתה אל אמה רק לאחר שיט תענוגות ארוך. בשיט היא פוגשת את ג'רמיה "ג'רי" דובאקס דוראנס (פאול הנרייד) המטייל ביחד עם חבריו דב (לי פאטריק) ופרנק מקלינטיר (ג'יימס ראני). מהם נודע לשארלוט על מסירותו של ג'רי לבתו, כריסטין "טינה", העוברת התעללות על ידי אמה הקנאית. בנוסף מתברר לה שג'רי נטש את חיבתו למקצוע האדריכלות עקב אשתו.
שארלוט וג'רי מתיידדים, והולכים לטייל בהר הסוכר שבריו דה ז'ניירו. הם מבלים יחדיו כמה ימים ואז שארלוט נאלצת לטוס לבואנוס איירס כדי לשוב לשיט. אף על פי שהשניים מתאהבים הם מחליטים לא להיפגש שנית.
כששארלוט שבה לביתה, סביבתה הקרובה ומשפחתה מביעים תדהמה מהשינוי הקיצוני. וונדיל מנסה שנית לשלוט בשארלוט, אך האחרונה נחושה לא לחזור על טעויות העבר.
במהלך שיקומה של שארלוט היא מתארסת עם אדם עשיר בשם אליוט ליווינגסטון (ג'ון לודר). אולם לאחר מפגש חטוף עם ג'רי היא מבטלת את הנישואים עם אליוט. כששארלוט מספרת זאת לאמה השתיים רבות, ווונדיל חוטפת התקף לב ומתה. אכולת צער ונקיפות מצפון שארלוט חוזרת לסנטוריום.
כששארלוט חוזרת לסנטוריום היא פוגשת את טינה, בתו של ג'רי, הנמצאת במצב דומה למה שהיא עברה בעבר עם אמה. שארלוט לוקחת תחת חסותה את טינה והשתיים מתיידדות במהירות. לבסוף ג'רי ושארלוט נפגשים שנית אך הם מסכימים להשאיר את מערכת היחסים שלהם בצד לטובתה של טינה, ושרלוט מסכמת במשפט הנודע "או ג'רי, בוא לא נבקש את הירח. יש לנו את הכוכבים".
צוות שחקנים

בטי דייוויס - שארלוט וייל
פאול הנרייד - ג'רמיה "ג'רי" דובאקס דוראנס
קלוד ריינס - ד"ר ג'אקוויב
גלדיס קופר - גברת וונדיל וייל
אילקה צ'ייס - ליסה וייל
בוניטה גרנוויל - ג'ון וייל
ג'ון לודר - אליוט ליווינגסטון
לי פאטריק - דב מקלינטיר
ג'יימס ראני - פרנק מקלינטיר
הפקה

זהו סרטו העצמאי הראשון של המפיק האל ואליס באולפני "האחים וורנר". ווליס שקל ללהק את איירין דאן, נורמה שירר וג'ינג'ר רוג'רס לגלם את שארלוט וייל. אולם כשבטי דייוויס שמעה על הסרט היא ניסתה והצליחה לקבל את התפקיד. דייוויס, בניגוד לסרטיה הקודמים, הייתה עסוקה בלהתאים את עצמה לדמות של שארלוט. היא קראה את הספר שעליו התבסס הסרט. בנוסף היא בחרה בגדים מיוחדים לצדדיה השונים של שארלוט.
כשנערך לפאול הנרייד מבחן בד לתפקיד הגברי הראשי הוא היה לבוש ומאופר בצורה שלא התאימה לדייוויס שהתעקשה לערוך לו מבחן בד נוסף. לבסוף הוא קיבל את התפקיד. קלוד ריינס לוהק לסרט כד"ר ג'אקוויב. בשנת 1987 דייוויס הזכירה את ריינס כשחקן העמית האהוב עליה ביותר ביומנה "This 'N That".
פרסים ומועמדויות

מקס שטיינר זכה בפרס אוסקר לפסקול המקורי הטוב ביותר. בטי דייוויס וגלדיס קופר היו מועמדות לפרס אוסקר לשחקנית הטובה ביותר ולפרס אוסקר לשחקנית המשנה הטובה ביותר בהתאמה. בשנת 2007, ארכיב הסרטים הלאומי של ארצות הברית בחר בסרט לשימור בידי ספריית הקונגרס בשל היותו "חשוב תרבותית, היסטורית או אסתטית".
קטע הסיום של הסרט מופיע בסרט "הקיץ של 42'" משנת 1971.
פרסים ומועמדויות > מכון הסרטים האמריקאי

במרוצת השנים מכון הסרטים האמריקאי דירג הסרט בכמה מרשימותיו:
1998 - מאה שנים... מאה סרטים - מועמדות
2002 - מאה שנים... מאה תשוקות במקום ה-23
2005 - מאה שנים... מאה ציטוטים, "Oh, Jerry, don't let's ask for the moon. We have the stars.", במקום ה-46
2005 - מאה שנים... מאה פסקולים - מועמדות
2007 - מאה שנים... מאה סרטים הגרסה המעודכנת - מועמדות
IOS 4

| --- | --- |

 מפתח:  אפל
 משפחה:  iOS
 מודל קוד:  מערכת סגורה עם רכיבי קוד פתוח
 גרסה אחרונה:  4.3.5 ב־25 ביולי 2011
 סוג גרעין:  היברידי (XNU)
 סוג רישיון:  EULA פרט לרכיבי הקוד הפתוח
 פלטפורמות:  אייפון 3G, iPod Touch 4, אייפד, IPod Touch, אייפון 3GS, אייפון 4, IPad 2 
 אתר אינטרנט:  iOS באתר אפל
 → iPhone OS 3iOS 5 ←
 
iOS 4 היא הגרסה הבסיסית הרביעית של מערכת ההפעלה הניידת iOS מבית אפל, כאשר היא מהווה את ההמשך לגרסה הקודמת iPhone OS 3. היא הוכרזה בכנס המפתחים העולמי של אפל ב-7 ביוני 2010, והפצתה החלה ב-21 ביוני 2010.‏ iOS 4 הייתה הגרסה הראשונה מסדרת iOS שכללה בשמה את שם הסדרה החדש iOS, בעוד שהושמט ממנה שמה הקודם iPhone OS אשר נכלל בגרסאות הקודמות. ב-12 באוקטובר 2011, הופצה הגרסה החדשה יותר בשם iOS 5.
יישומים חדשים

iBooks
Game Center
FaceTime
היסטוריה > הקדמה והפצה ראשונית

iOS 4 הוכרזה באירוע מרכזי שנחגג בכנס המפתחים העולמי של אפל ב-7 ביוני 2010. זוהי גרסת ה-iOS הראשונה אשר נשאה את שם הסדרה החדש והפשוט יותר "iOS", בעוד ששמה הקודם של הסדרה - "iPhone OS", אשר הופיע בגרסאות iOS קודמות, הוחלף על ידי השם החדש.
iOS 4 הופצה באופן רשמי ב-21 ביוני 2010.
היסטוריה > עדכונים > 4.0.1

iOS 4.0.1 הופץ ב-15 ביולי 2010, והיה העדכון הראשון עבור iOS 4. העדכון שינה את השיטה לחישוב עוצמת האות של החיבור הסלולרי לקבלת דיוק משופר יותר.
היסטוריה > עדכונים > 4.0.2

iOS 4.0.2 הופץ ב-11 באוגוסט 2010, והגיע עם תיקון עבור תקלות בעת פתיחת קבצים בפורמט PDF.
היסטוריה > עדכונים > 4.1

iOS 4.1 הופץ ב-8 בספטמבר 2010. העדכון כלל תמיכה בעיבוד תמונה בטווח דינמי רחב (HDR) עבור איכות תמונה גבוהה יותר בעת צילום תמונות ושמירתן באייפון 4. בנוסף, העדכון הכניס את Game Center - רשת חברתית עבור משחקים לנייד והוסיף את היכולת להעלות סרטון באיכות גבוהה שהוסרט עם אייפון 4 ליוטיוב ול-MobileMe. העדכון אף כלל תיקוני באגים וביצועים משופרים.
היסטוריה > עדכונים > 4.2.1

iOS 4.2.1 הופץ ב-22 בנובמבר 2010. זהו העדכון הראשון אשר הביא את כל התכונות הגדולות של iOS 4 אשר הוצגו באייפון ובאייפד. על אף ש-iOS 4.2 הופץ עבור מפתחים למטרות בדיקה, התגלו באגים, ולכן שמו הוחלף ב-4.2.1 עבור הצרכן. זהו גם העדכון האחרון של iOS 4 אשר רץ על iPhone 3G והדור השני של האייפוד טאץ' עקב מגבלות חומרה ובעיות בביצועים.
היסטוריה > עדכונים > 4.2.5

iOS 4.2.5 הופץ ב-11 בינואר 2011, והוסיף תמיכה בלעדית בנקודות גישה המשתמשות בחיבור Wi-Fi עבור גרסת ה-CDMA של האייפון 4.
היסטוריה > עדכונים > 4.3

iOS 4.3 הופץ ב-4 במרץ 2011, והוסיף את היכולת ליצור נקודת גישה אישית עם חיבור Wi-Fi, שיתוף ביתי של תוכני iTunes, שיפורים בשיקוף AirPlay ושיפורים מזעריים נוספים.
היסטוריה > עדכונים > 4.3.1

iOS 4.3.1 הופץ ב-25 במרץ 2011, והגיע עם תיקון עבור תקלות במסכי האייפוד טאץ', יחד עם שיפורים אשר הביאו ליציבות של קישוריות הסלולר עבור מכשירי האייפון.
היסטוריה > עדכונים > 4.3.2

iOS 4.3.2 הופץ ב-14 באפריל 2011, והגיע עם תיקוני תקלות בעת ביצוע שיחות FaceTime ובעיות בחיבור סלולרי בדגמי אייפד המגיעים עם מודם סלולרי מובנה.
היסטוריה > עדכונים > 4.3.3

iOS 4.3.3 הופץ ב-4 במאי 2011, והביא לתיקוני תקלות בחישוב המיקום.
היסטוריה > עדכונים > 4.3.4

iOS 4.3.4 הופץ ב-15 ביולי 2011, והביא לתיקוני בעיות אבטחה.
היסטוריה > עדכונים > 4.3.5

iOS 4.3.5 הופץ ב-25 ביולי 2011, והגיע עם עדכון אבטחה אשר הביא לתיקון ניהול האישורים.
תכונות מערכת עיקריות > מסך הבית

iOS 4 הביאה להרחבת כמות היישומים שניתן לרכז במסך הבית מ-180 יישומים בגרסה הקודמת ל-2,160 בגרסה זו, מאחר שנוספה האפשרות ליצור תיקיות נפרדות לקבוצות יישומים. לתיקיות אלו ניתנו שמות באופן אוטומטי על סמך הקטגוריה המתאימה של היישומים בחנות ה-App Store. היכולת לבחור תמונת רקע מותאמת אישית למסך הבית נוספה אף היא, אם כי יכולת זו לא הייתה זמינה עבור ה-iPhone 3G והדור השני של האייפוד טאץ' בשל ביצועים נמוכים של הנפשתם של הסמלילים במסך הבית.
תכונות מערכת עיקריות > ריבוי משימות

iOS 4 הביאה לראשונה את היכולת לעבור בקלות מיישום אחד לאחר באמצעות תכונה הנקראת "ריבוי משימות", אשר ניתן להפעילה על ידי הקשה כפולה על לחצן הבית. תכונה זו לא צרכה סוללה יתר על המידה. תכונת ריבוי המשימות הייתה מוגבלת רק ליישומים ששימשו עבור שיחות אינטרנט, מיקום וניגון קובצי שמע, בעוד שטכנולוגיה דומה בשם "Fast App Switching" (החלפה מהירה של יישומים) אפשרה למשתמשים לצאת מיישום אחד ולהיכנס לאחד, כאשר היישום הראשון מופעל ברקע, עד אשר המשתמש מחליט לחזור אליו.
תכונות מערכת עיקריות > בדיקת איות

iOS 4 הביאה לראשונה את תכונת בדיקת האיות אשר מאתרת בעיות באופן כתיבתן של מילים על גבי המסך והצגת קו תחתון אדום. בעת שהמשתמש מקיש על גבי המילה המסומנת, באפשרותו לבחור חלופה מתאימה מתוך המלצות המוצגות מעל למילה הבעייתית.
תכונות מערכת עיקריות > מצלמה

ביישום המצלמה ניתן כעת לצלם תמונות עם זום דיגיטלי מקסימלי עד פי 5.
תכונות עיקריות ביישומים > iBooks

iOS 4 הציגה את תמיכתם של מכשירי האייפון והאייפוד טאץ' ב-iBooks, שכבר נכללה באייפד. ומאחר וזהו לא היה יישום ברירת מחדל, הוא היה זמין דרך חנות ה-App Store.
תכונות עיקריות ביישומים > דואר אלקטרוני

יישומון הדור האלקטרוני הוסיף תיבת דואר נכנס מאוחדת ב-iOS 4, המאפשרת למשתמשים לראות הודעות מכל חשבונות הדוא"ל שלהם המוצגים יחד בתיבת דואר נכנס אחת. הדבר זכה גם לתמיכה בכינויי כתובות דואר אלקטרוני של MobileMe ובכמות גדולה יותר של חשבונות Exchange עבור משתמשים עסקיים.
תכונות עיקריות ביישומים > Game Center

iOS 4.1 הוסיפה יישום חדש בשם Game Center, רשת חברתית ייחודית עבור משחקי אינטרנט מרובי-משתתפים, המאפשרת למשתמשים להזמין חברים לשחק במשחקים ולהשוות את הניקוד שצברו בטבלת השיאנים. היישום לא היה זמין ב-iPhone 3G.
תכונות עיקריות ביישומים > FaceTime

iOS 4 הציגה את FaceTime, יישום המשמש לביצוע שיחות וידאו אשר עושה שימוש במצלמת המכשיר כדי לאפשר למשתמש לבצע שיחות וידאו עם משתמשי FaceTime אחרים.
תכונות עיקריות ביישומים > Safari

דפדפן האינטרנט Safari לנייד ב-iOS 4 הוסיף את בינג כמנוע חיפוש בנוסף לגוגל ו-Yahoo!.
ב-iOS 4.2, ניתן לחפש מילים או ביטויים מסוימים בדף אינטרנט באמצעות כלי החיפוש החדש.
מכשירים נתמכים

הדור הראשון של האייפון והדור הראשון של האייפוד טאץ' לא נתמכים על ידי iOS 4 וגרסאות חדשות יותר בשל מגבלות בחומרה המותקנת במכשירים אלו. זוהי הייתה הפעם הראשונה שבה אפל הסירה את תמיכתה במכשירים קודמים.
| 0 | 1 | 2 | 3 |
| --- | --- | --- | --- |
|  אייפון iPhone 3G  iPhone 3GS  iPhone 4 |  אייפוד טאץ' iPod Touch (הדור השני)  iPod Touch (הדור השלישי)  iPod Touch (הדור הרביעי) |  אייפד אייפד  אייפד 2 |  Apple TV Apple TV (הדור השני) |
הערות שוליים

1 2  iPhone OS 4 renamed iOS 4, launching June 21 with 1500 new features, Engadget (באנגלית)
↑  David Chartier, Macworld | PT, Apple releases iOS 4.0.1 with new iPhone signal formula, Macworld, ‏2010-07-15 (באנגלית)
↑  iOS 4.0.2 for iPhone/iPod touch, iOS 3.2.2 updates available now, Engadget (באנגלית)
↑  Eric Slivka, Apple Releases iOS 4.1 for iPhone and iPod Touch, www.macrumors.com (באנגלית)
↑  Jason Snell, Macworld | PT, Apple releases iOS 4.2.1, Macworld, ‏2010-11-22 (באנגלית)
↑  Dan Moren, Macworld | PT, iOS 4.2 arrival near? All signs point to yes, Macworld, ‏2010-11-12 (באנגלית)
↑  Serenity Caldwell, Macworld | PT, Apple releases iOS 4.2.1 GM to developers, Macworld, ‏2010-11-18 (באנגלית)
↑  AppleInsider Staff Tuesday,  January 11,  2011, 09:55 am PT, Apple's new CDMA iPhone has built-in Wi-Fi hotspot with iOS 4.2.5, AppleInsider (באנגלית)
↑  iOS 4.3 brings a handful of new features and new headaches, Engadget (באנגלית)
↑  Verge Staff, iOS: A visual history, The Verge, ‏2011-12-13 (באנגלית)
↑  Jacqui Cheng, iOS 4.3.1 fixes iPod touch graphics glitch, TV flickering issue, Ars Technica, ‏2011-03-25 (באנגלית)
↑  Lex Friedman, Macworld | PT, Apple releases iOS 4.3.2, fixes FaceTime, 3G issues, Macworld, ‏2011-04-14 (באנגלית)
↑  Dan Moren, Macworld | PT, Apple releases iOS 4.3.3 to patch location bugs, Macworld, ‏2011-05-04 (באנגלית)
↑  Charlie White, Apple iOS 4.3.4 Update Available, Prevents Hacking & Jailbreaking, Mashable (באנגלית)
↑  Lex Friedman, Macworld | PT, Apple releases iOS 4.3.5 to fix certificate validation, Macworld, ‏2011-07-25 (באנגלית)
↑  Dan Frakes, Macworld | PT, Hands on with iOS 4 folders, Macworld, ‏2010-06-21 (באנגלית)
↑  Eric Slivka, Steve Jobs on Lack of Custom Wallpapers in iOS 4 for iPhone 3G, www.macrumors.com (באנגלית)
1 2 3  Macworld Staff, Macworld | PT, iOS 4: What you need to know, Macworld, ‏2010-06-21 (באנגלית)
↑  Multitasking With iOS 4 is Horrible: Apple Blew It, PCWorld, ‏2010-06-22 (באנגלית)
↑  iOS 4 features: Spell-check and text replace, iMore, ‏2010-07-13 (באנגלית) (ארכיון)
↑  Apple iOS 4: 10 Best Features, PCWorld, ‏2010-06-21 (באנגלית)
↑  iOS 4, iBooks for iPhone Now Available For Download, Cult of Mac, ‏2010-06-21 (באנגלית)
↑  iOS 4 review, iMore, ‏2010-06-14 (באנגלית)
↑  Chris Holt, Macworld | PT, iOS 4.1's Game Center to hit iPhone next week, Macworld, ‏2010-09-01 (באנגלית)
1 2  Download iOS 4.1 now, get Game Center (on your compatible iProduct), Engadget (באנגלית)
↑  Today in Apple history: iOS 4 brings multitasking and FaceTime, Cult of Mac, ‏2018-06-21 (באנגלית)
↑  Bing Goes The iPhone, Search Engine Land, ‏2010-06-07
↑  iOS 4.2 features: Find text on Safari web page, iMore, ‏2010-09-16 (באנגלית) (ארכיון)
אוליביה בנסון (חוק וסדר)

ערך זה עוסק בדמות מהסדרה "חוק וסדר: מדור מיוחד". אם התכוונתם לחתולה של טיילור סוויפט, ראו .
| --- | --- |

מרישקה הרגיטאי מגלמת את דמותה של אוליביה בנסון
 תוכנית טלוויזיה:  חוק וסדר: מדור מיוחד
 הופעה ראשונה:  Payback (אנ')  (20 בספטמבר 1999)
 יוצרים:  דיק וולף
 גילום הדמות:  מרישקה הרגיטאי
 מידע
 שם אמיתי:  אוליביה מרגרט בנסון
 סטטוס:  רווקה
 בסיס:  מחלקת "היחידה לקורבנות מיוחדים", מנהטן, ניו יורק
 תאריך לידה:  7 בפברואר 1968
 מקום לידה:  ניו יורק, ארצות הברית
 גזע:  בת אדם
 מין:  נקבה
 מקצוע:  מפקדת תחנה
 תואר:  שוטרת (טרם תחילת העלילה 1992-1998) בלשית טירונית (עונות 1-12, 1998-2011) בלשית ראשית (עונות 13-15, 2012-2013) סמלת (עונות 15–17, 2013-2015) לוטננט (עונות 17–21, 2015-2019) קפטן (עונות 21 - הווה, 2019 - הווה)
 נטייה:  טובה
 חברה בקבוצה:  היחידה לקורבנות מיוחדים
 אזרחות:  אמריקאית
 מקום מגורים:  ניו יורק
 דמויות קשורות
 משפחה:  ג'ון הוליסטר (אב, מת) סרינה בנסון (אם, מתה) סיימון מרסדן (אח למחצה, מת) טרייסי האריסון (גיסתה למחצה) טיי האריסון (אחיין למחצה) אוליביה מרסדן (אחיינית למחצה) נואה פורטר בנסון (בן מאומץ)
אוליביה בנסון (באנגלית: Olivia Benson) היא דמות בדיונית והפרוטגוניסט בסדרת הדרמה המשטרתית "חוק וסדר: מדור מיוחד" מבית NBC. הדמות מגולמת על ידי השחקנית מרישקה הרגיטאי. בנסון משמשת כקפטן יחידת "המדור המיוחד" במשטרת מנהטן, ניו יורק. במסגרת תפקידה, בנסון והיחידה חוקרים פשעים שקשורים לקטינים ועבירות מין.
בתחילת הסדרה, בנסון משמשת כבלשית ביחד עם שותפה, אליוט סטייבלר (כריסטופר מלוני) ומחזיקה בדרגת "טוראי" (Junior). לאחר פרישתו של סטייבלר בסוף עונה 12 (לאחר שהאחרון נאלץ לירות בנערה חמושה), היא מצוותת לבלש ניק אמארו (דני פינו (אנ')) ועולה בדרגה לבלשית ראשית (Senior). במהלך עונה 15, בנסון מקודמת לדרגת סמל (Sergeant) לאחר פרישתו של הסמל ג'ון מאנץ' (ריצ'רד בלזר). זמן מה לאחר מכן, קפטן היחידה, דונלד קרייגן (דן פלורק (אנ')) פורש בעצמו וממנה את בנסון לאחראית על היחידה באופן זמני עד להגעתו של קפטן דקלן מרפי (דונאל לוג (אנ')). בעונה 17, בנסון מקודמת לדרגת לוטננט (Lieutenant) ובעונה 21 מקודמת לתפקיד קפטן היחידה.
הדמות הופיעה לראשונה בפרק הפיילוט של התכנית "Payback (אנ')" ששודר ב-20 בספטמבר 1999. הרגיטאי משמשת כשחקנית היחידה שמשחקת בסדרה מתחילתה ועד להיום (2024). נכון לעונה ה-24 בתוכנית, בנסון מופיעה ברשימת הקרדיטים ב-538 פרקים (559 יחד עם הופעות אורח בסדרות נוספות מבית אותו היוצר). בנסון נחשבת לדמות הטלוויזיונית שמחזיקה בשיא ההופעות הכי ארוך בטלוויזיה (מעל ל-20 עונות).
רקע

יוצר הסדרה, דיק וולף קרא לשתי הדמויות הראשיות בתוכנית לפי שמות שני ילדיו: אליוט ואוליבה.[דרוש מקור][מפני ש...] וולף יצר את הדמות עבור התכנית "חוק וסדר: מדור מיוחד" שעוסקת בפשעים נגד ילדים ועבירות מין. במהלך 12 העונות הראשונות, שותפה של בנסון היה הבלש אליוט סטייבלר עד שהאחרון פרש (מחוץ למסך). בתחילת עונה 13, בנסון מצוותת לבלש ניק אמארו עד לעונה 15, בה בנסון קודמה לתפקיד ניצבת במחלקה במקומו של ג'ון מאנץ' שפרש לגמלאות. לבסוף, בנסון קודמה לתפקיד קפטן היחידה.
רקע > אישיות

בנסון היא אישה קשוחה, אבל אמפתית, המגלה מעורבות אישית בתיקי המחלקה. מפיק הסדרה והכותב הראשי, ניל בר (אנ') ציין שבנסון היא "אמפתית, בעלת תשוקה ומשמשת כקול עבור הקורבנות". לעומתה, שותפה אליוט סטייבלר מייצג את הכעס שאנו, הצופים מרגישים. בר ציין שהשילוב בין שתי הדמויות מייצג את הרגשות של הצופים כלפיי הקורבנות והעבריינים בסדרה ואמר "שניהם מייצגים את מה שאנחנו מרגישים כשאנחנו נחשפים למקרים האלו. זאת הסיבה שהם עובדים כל כך טוב ביחד".
רקע > תקיפה מינית

בעונה 9 בפרק "Undercover", בנסון מתחזה לאסירה בכלא לנשים במטרה לחקור אונס שבוצע על ידי אחד הסוהרים. במהלך שהותה בכלא, קפטן לוואל האריס (ג'וני מסנר (אנ')) הסוהר אותו הצוות חוקר, תוקף את אוליביה וכופה עליה לבצע בו מין אוראלי. אוליביה מחולצת על ידי הבלש פין טוטואולה (אנ') (אייס-טי), שהתחזה לסוהר והגיע רגע לפני שהאריס אנס את אוליביה. בהמשך, בנסון מצליחה להרשיע את האריס לאחר שמספר קורבנות העידו על כתם לידה באיבר מינו. בנסון מסבירה לדוקטור וורנר שגם היא ראתה את אותו הכתם. כשוורנר שואלת את בנסון אם היא נאנסה, בנסון משיבה לה שזה הדבר הכי קרוב לאונס שהיא חוותה.
בעונה 10, בנסון חווה קושי בעקבות היותה קורבן תקיפה מינית בעצמה. בנסון מצטרפת לקבוצת תמיכה לנפגעות אונס ולא מספרת על כך לאף אחד מלבד לפין. בפרק "PTSD", בזמן שהיא חוקרת אונס ורצח של חיילת מארינס, היא מנסה להפריד קטטה בין שני חיילים בשם סמל דומיניק פרוייט (ראיין קוואנטן) ולוטננט גרי רוסטן (דומיניק פומוסה), המתברר לבסוף להיות הרוצח. במהלך הקטטה, בנסון שולפת את נשקה ומאיימת על פרוייט. בהמשך, פרוייט נחקר על ידי פין וחושף שלדעתו בנסון היא פוסט טראומתית לאחר שחזה במבט שלה בזמן שכיוונה עליו נשק. בסוף הפרק, רוסטן נכלא. בנסון מתנצלת בפני פרוייט וחושפת שהיא עברה תקיפה מינית.
בפרק "Perverted" בעונה 11, בנסון הופכת לחשודה העיקרית בתקיפה מינית ורצח של אופנוען מכנופיית אופנוענים. במהלך הפרק, כשהצוות מנסה לנקות את אוליביה מכל חשד, קפטן אד טאקר מהמחלקה לחקירות שוטרים מציע שבנסון הרגה את האופנוען בעקבות פלאשבק שמקורו בתקיפה המינית שהיא חוותה. לבסוף, היחידה מגלה שבנסון הופללה על ידי בריידי האריסון (פטריק הויזינגר), אנס שבנסון שלחה לכלא שנים קודם לכן.
רקע > תקיפה מינית > ויליאם לואיס

בפרק "Her Negotiation" בסוף עונה 14, בנסון נחטפת על ידי אנס סדרתי ורוצח בשם ויליאם לואיס (פבלו שרייבר). במהלך הפרק הראשון של העונה ה-15, "Surrender Benson", לואיס מכריח את בנסון לצפות בזמן שהוא אונס את אמו של עורך דינו והורג שוטר שניסה לעצור אותו בזמן שנהג ברכב. לאחר מכן, לואיס מחזיק בבנסון כבת ערובה במשך ארבעה ימים, שורף את גופה עם סיגריות ומתעלל בה. בדיוק כשלואיס בא לאנוס את אוליביה, היא משתחררת, אוזקת אותו ומאיימת עליו עם אקדח. כשלואיס מתגרה בה ואומר לה ש"אין לה את הביצים להרוג אותו", בנסון מאבדת עשתונות ותוקפת את לואיס עם מוט פלדה עד שהאחרון כמעט ומת. רגעים לאחר מכן, בנסון מחולצת על ידי שאר היחידה וקרייגן מוציא אותה לחופשה עד שהיא תחלים. בנסון חוזרת לעבודה בפרק לאחר מכן, המתרחש כחודשיים לאחר שבנסון חולצה. למרות החופשה שלקחה, בנסון עדיין חווה קושי נפשי בעקבות התקרית. בנסון מתחילה להיפגש עם פסיכולוג בשם ד"ר פיטר לינדסטרום (ביל אירווין (אנ')) כדי להתמודד עם הטראומה. בהמשך, מתברר שלואיס עדיין בחיים ועומד למשפט.
בפרק "Psycho/Therapist", לואיס הפצוע מפטר את עורך דינו ומעוניין לייצג את עצמו במשפט. הוא מזמן את בנסון בתור עדה ומאשים אותה שהיא תקפה אותו לאחר שהוא דחה את חיזורייה. בנסון דוחה את ההאשמות של לואיס ובמהלך המשפט, היא משקרת על דוכן העדים ומצהירה שהוא השתחרר בזמן שהיא החזיקה בו ותקף אותה. לואיס נמצא אשם בחטיפה ותקיפת שוטר, אך המושבעים מפקפקים בסיפורה של בנסון וקובעים שהוא לא אשם בניסיון לאונס. בנסון קורסת ופורצת בבכי על מדרגות בית המשפט. ארבעה חודשים לאחר מכן, לואיס נכלא בבית הסוהר.
בפרק "Beast's Obsession", לואיס מנצל הסחת דעת שנוצרה לאחר שפצע את עצמו כדי לברוח מהכלא. עם בריחתו, לואיס אונס נערה צעירה, חוטף את אחותה הקטנה ומאיים להרוג אותן, אלא אם כן בנסון תצהיר קבל עם ועדה שהיא שיקרה על דוכן העדים. בנסון מארחת מסיבת עיתונאים ומצהירה שהיא שיקרה. למרות זאת, לואיס לא משחרר את הנערה. בנסון מוצאת את לואיס ומסכימה להיכלא כדי שהוא לא יפגע בנערה. בזמן שהנערה צופה, לואיס מנסה לאנוס את בנסון, אך משנה את דעתו לאחר שבנסון לא פוחדת ממנו. במקום זאת, הוא מכריח את בנסון לשחק איתו ברולטה רוסית. כשהמשטרה מתקרבת, לואיס יורה לעצמו בראש למול בנסון, ובכך נדמה שהיא רצחה אותו בדם קר. בפרק "Post-Mortem Blues", בנסון מובאת מול חבר המושבעים כדי להסביר את ההודאה שלה במסיבת העיתונאים ואת חלקה במותו של לואיס. הקריירה של בנסון נמצאת בסכנה, עד שהאחראי הזמני על היחידה, לוטננט דקלן מרפי מסביר למושבעים שהוא הפציר בבנסון לשקר במסיבת העיתונאים, מה שמנקה אותה מאשמה. מרפי ממנה לאחר מכן את בנסון בתור סגניתו עד שהוא עוזב את היחידה.
בעונות המאוחרות יותר, שמו של לואיס נחשב למילת קוד עבור מצבים מסוכנים. בנסון מודה שהטראומה ומה שהיא עברה עם לואיס תמיד יהיו חלק מחייה. במהלך ויכוח עם ניק אמארו, האחרון שואל את אוליביה אם היא אי פעם תוכל לסלוח ללואיס. לאחר מכן הוא מתנצל בזמן שבנסון לא מסוגלת להגיב.
פיתוח הדמות

הרגיטאי חשפה שקשת הסיפור שקשורה למשפחתה הביולוגית של בנסון היא "ככל הנראה הדבר הכי גדול שקרה בחייה של אוליביה". בנוסף, הרגיטאי הצהירה שהדמות היא מודל לדוגמה עבור נערות צעירות וציינה בראיון:[דרוש מקור][מפני ש...]
קיבלתי מכתבים שבהם נכתב "אני רוצה לעשות את הדבר הנכון כמו אוליביה. אני רוצה להיות חזקה כמו אוליביה. החברה שלי עשתה את זה, אבל אני לא בגלל אוליביה". עבורי, כשסדרת טלוויזיה יוצרת כזאת השפעה על אנשים צעירים, זה נהדר. אני חושבת שזה דבר טוב שאנחנו שופכים קצת אור על החושך. אני חושבת שלגרום לבנות צעירות להיות מודעות זה דבר טוב.
המקור באנגלית
I get letters saying, 'I want to do the right thing like Olivia. I want to be strong like Olivia. My friend did this, but I didn't do it because of Olivia.' For me, when a television show has that kind of positive effect on young people, it is great. I think it is a good thing that we are shedding light on darkness. I think it is a good thing to make teenage girls aware